Prof. Dr. Ir. Herman Johannes, asring uga diserat Herman Yohannes utawa Herman Yohanes () ya iku cendekiawan, pulitikus, ilmuwan Indonésia, guru Gedhe Universitas Gadjah Mada (UGM), lan Pahlawan Nasional Indonésia. Panjenengané uga duwé jabatan dadi Rektor Universitas Gadjah Mada (1961-1966), Koordinator Perguruan Tinggi (Koperti) taun 1966-1979, anggota Dewan Pertimbangan Agung (DPA) RI (1968-1978), lan Menteri Pekerjaan Umum (1950-1951).

Kauripan 
Sawisé Indonésia mardhika, Herman Johannes nerusaké pendhidhikan ing Sekolah Tinggi Tèknik ing Ngayogyakarta kang saiki jenengé dadi Fakultas Tèknik Universitas Gadjah Mada. Herman Johannes uga dadi wong kang ngadegaké Fakultas Tèknik UGM. Sawisé lulus saka kana, Herman Johannes nduwèni gelar insinyur. Nanging, gelar insinyur kuwi mau ora bisa ngalangi dhèwèké kanggo mèlu perang karo Walanda. Herman Johannes kalebu wong kang pinter gawé bom. Amarga dhèwèké duwé ilmu ing babagan Fisika lan Kimia, Letkol Suharto kang nalika jaman semana dadri Komandan Resimen XXII TNI ing Ngayogyakarta njaluk tulung marang Herman Johannes kanggo masang bom ing jembatan sepur ing dhaérah Kali Praga. Herman Johannes dijaluki tulung kanggo masang bom amarga dhèwèké ahli ing téori jembatan nalika sekolah ing Bandung. Kawit biyèn Herman Johannes wis duwé pangalaman mèlu gerilya lan amarga kuwi, dhèwèké uga mèlu ing prastawa Serangan Umum 1 Maret 1949 ing kutha Ngayogyakarta nalika Ngayogyakarta bisa dadi ibu kota nagara 6 jam suwéné

Taun 1955, Herman Johannes krama karo Annie Marie Gilbertine Amalo, ya iku anaké raja saka Leli ing Pulo Rote. Saka kramané, Herman Johannes duwé anak cacahé papat. Anak-anaké Herman Johannes, ya iku Christine, Henriette, Daniel Johannes, lan Helmi Johannes. Herman Johannes séda ing tanggal 17 Oktober 1992 amarga duwé lelara kanker prostat. Herman Johannes disarèkaké ing Pemakaman Keluarga UGM ing Sawitsari, Ngayogyakarta. Amarga duwé jasa-jasa kanggo nagara Indonésia, Herman Johannes diwènèhi gelar Pahlawan Nasional ing taun 2009 kang wektu kuwi Indonésia dipimpin déning Présidhèn Susilo Bambang Yudhoyono.

Pendhidhikan 
 Sekolah Melayu, Baa, Rote, Nusa Tenggara Wétan (1921)
 Europesche Lagere School (ELS), Kupang, NTT, 1922
 Meer Uitgebreid Lager Onderwijs (MULO), Kutha Makassar, Sulawesi Kidul (1928)
 Algemene Middelbare School (AMS), Batavia (1931)
 Technische Hogeschool (THS), Bandung (1934)

Pakaryan

Pamarkarya 
 Guru, Cursus tot Opleiding van Middelbare Bouwkundingen (COMB), Bandung, 1940
 Guru, Sekolah Menengah Tinggi (SMT), Jakarta, 1942
 Dosen Fisika, Sekolah Tinggi Kedhokteran, Salemba, Jakarta, 1943
 Lektor, Sekolah Tinggi Teknik (STT) Bandung di Yogyakarta, 1946–1948
 Mahaguru, STT Bandung di Yogyakarta, Juni 1948
 Dekan Fakultas Teknik UGM, Yogyakarta, 1951–1956
 Dekan Fakultas Ilmu Pengetahuan Alam (FIPA) UGM, Yogyakarta, 1955–1962
 Rektor, Universitas Gadjah Mada, Yogyakarta, 1961–1966
 Koordinator Perguruan Tinggi (Koperti), DIJ-Jateng, 1966–1979
 Ketua, Regional Science and Development Center (RSDC), Yogyakarta, 1969

Makarya liya 
 Anggota, Komite Nasional Indonésia Pusat (KNIP), 1945–1946
 Mantri Pekerjaan Umum dan Tenaga RI, 1950–1951
 Anggota Executive Board UNESCO, Paris, 1954-1957
 Anggota Dewan Nasional, 1957–1958
 Anggota Dewan Perancang Nasional (Deppernas), 1958–1962
 Anggota, Dewan Pertimbangan Agung RI (DPA RI), 1968–1978
 Anggota Komisi Empat (Tim Pemberantasan Korupsi), 1970
 Anggota, Panitia Istilah Teknik, Departemen Pekerjaan Umum RI, 1969–1975
 Anggota, Majelis Basa Indonésia-Malaysia (MABIM), 1972–1976
 Anggota Pepunas Ristek, Jakarta, 1980–1985
 Anggota Dewan Riset Nasional, 1985–1992

Karier Militer 
 Kepala Laboratorium Persenjataan, Markas Tertinggi Tentara, Yogyakarta, 1946
 Anggota Pasukan Akademi Militer Yogyakarta, Sektor Sub-Wehrkreise 104, Dhésèmber 1948–Juni 1949
 Dosen, Akademi Militer Yogyakarta, 1946–1948
 Pangkat terakhir: Mayor TNI, 1949
 Komandan Resimen Mahakarta, 1962–1965

Pakumpulan 
 Christen Studenten Vereniging (CSV), Bandung, 1934
 Indonesische Studenten Vereniging (ISV), Bandung, 1934
 Timorese Jongeren/Ketua Perkumpulan Kebangsaan Timor (PKT), Bandung, 1934
 Anggota, Angkatan Muda Pegawai Républik Indonésia (AMPRI), Jakarta, 1945
 Ketua, Gerakan Rakyat Indonésia Sunda Kecil (GRISK), 1947
 Parté Indonesia Raya (PIR) 1948
 Ketua, Yayasan Hatta, 1950–1992
 Pernah njabat Ketua Kulawarga Alumni Universitas Gadjah Mada (KAGAMA), 1958-1961, 1973-1981
 Pernah njabat Ketua Legiun Veteran Yogyakarta
 Pernah njabat pangurus Legiun Veteran Républik Indonésia (LVRI) Pusat
 Anggota Persatuan Insinyur Indonésia (PII)

Pangaji-aji 
 Bintang Gerilya, 1958
 Satya Lencana Perjuangan Kemerdekaan, 1961
 Satya Lencana Wirakarya, 1971
 Bintang Mahaputra, 1973
 Dhoktor Honoris Causa, UGM, 1975
 Bintang Legiun Veteran RI, 1981
 Anugerah Sri Sultan Hamengkubuwono IX, 1991
 Pahlawan Nasional, 2009

Karya tulis 
 Zarrah-zarrah Fisika Modern, (Jajasan Fonds Universitit Negeri Gadjah Mada, 1953)
 Pantjasila Seichtisar dalam Kata-Kata Bung Karno, (Universitas Gadjah Mada, 1963)
 Teknik Squeeze dalam Bridge, (PT Indira, Jakarta, 1970)
 Pengantar Matematika untuk Ékonomi, (bersama Budiono Sri Handoko; Pustaka LP3ES, Jakarta 1974)
 Gaya Basa Keilmuan, (Universitas Gadjah Mada, 1979)
 Membina Basa Indonésia Menjadi Basa yang Ilmiah, Indah dan Lincah, (Universitas Gadjah Mada, 1980)
 Kamus Istilah Ilmu dan Teknologi, (PT Indira, Jakarta, 1981)
 Aneka Teknik Sepit, (Penerbit Liberty, Yogyakarta, 1989)

Rujukan

Pranala njaba 
 Para penemu dari Indonésia
 Biodata pada Kepustakaan Presiden RI

Mantri Pakaryan Umum Indonésia
Alumni Institut Teknologi Bandung
Alumni Universitas Gadjah Mada
Lair 1912